**Karinē Paronjanca** ir Latvijas gleznotāja.

Dzīvesgājums
------------

Dzimusi 1982. gada 2. janvārī, no tēva puses armēņu izcelsmes.

2007. gadā absolvējusi Latvijas Mākslas akadēmijas Monumentālās glezniecības nodaļu, iegūstot maģistra grādu; 2006. gadā apguvusi sgrafito un fresku tehniku Mākslas institūtā Florencē. 2007. gadā ieguvusi profesora Induļa Zariņa stipendiju glezniecībā.

Vadījusi austrumu deju nodarbības.

Glezniecība
-----------

Regulāra starptautisko izstāžu dalībniece kopš 2005. gada, ir bijušas vairāk nekā 25 personālistādes gan Latvijā, gan ārzemēs.

Aktīvi piedalījusies grupu ekspozīcijās, ieskaitot starptautisku izstādi galerijā "*Crous-Beaux-Arts*" (Parīzē). Karinē darbi iekļauti privātās kolekcijās visā pasaulē. Viņas darbi izceļas ar to, ka ir dekoratīvi, ornamentēti un ļoti krāsaini, pieblīvēti ar detaļām. Viņai patīk strādāt ar košām, dzidrām krāsām, izmantojot visu paletes bagātību.

Savā darbā Karinē Paronjanca iedvesmojas no neierobežotās krāsu daudzveidības, vizuālo formu bezgalības un radošajām iespējām. Izmantojot krāsu, gaismu un ornamentus, viņa dalās ar savā entuziasmā un esamības priekā. Viņa izsakās: "Es jūs aicinu brīnišķīgā ceļojumā, kur uz audekla plaknes uzklātā Saule, Kosmoss, Zemes sāls un Dabas ritmi rada pilnīgi jaunas dimensijas jūsu personīgajā telpā. Mēs runāsim ar jums metaforu, leģendu, simbolu un smalku emocionālu stāvokļu tēlainajā valodā." "Es ticu mākslas lielajai nozīmei, spējai apvienot formas izsmalcinātību ar satura dziļumu un dzīvesprieku. Es neredzu pretrunu starp mākslas darba pozitīvo lādiņu un tā nopietno, jēgpilno dziļumu. Šajā savienojumā slēpjas mana pieeja mākslai." Nozīmīgu lomu mākslinieces biogrāfijā ir atstājusi kolekcija "Arbūzi": arbūzs-lotoss ir kļuvis par Karinē simbolu, logotipu un identifikācijas zīmi.

Dažās no Paronjancas izstādēm tiek atskaņota speciāli tām komponēta mūzika ar pilsētvides skaņām.

2020. gadā Karinē Paronjancas gleznās ienāca puzuris – piekarams dekors no salmiem. Viņa puzuri sauc par Latvijas mandalu, bet mandala ir Visuma modelis. 

"Māksla ar Bio zīmi" ir mākslinieces daiļrades devīze. Spēle ar zīmi, kas norāda uz produkta augsto kvalitāti un tā radītāja saudzīgo attieksmi pret dabu, tās ritmiem. Pati mākslinieces Rīgas darbnīca iekārtota Botāniskajā dārzā.

Atsauces
--------

1. 1 2  «Māksliniece Karinē Paronjanca: "Sievietes ir skaistas katrā vecumā – gan 50, gan 60, gan 70 gados"». *Jauns.lv* (latviešu). Skatīts: 2022-07-02.
2. 1 2  www.bauskasdzive.lv. «Vecumnieku mūzikas un mākslas skolā aplūkojama gleznotājas Karinē Paranjancas izstāde «Austrumu teika»». *BauskasDzive.lv* (lv-LV), 2022-02-22. Arhivēts no oriģināla, laiks: 2022-07-02. Skatīts: 2022-07-02.
3. ↑  BNS. «Profesora Induļa Zariņa stipendiju glezniecībā saņem Karinē Paranjanca». *delfi.lv* (latviešu), 2007-04-18. Skatīts: 2020-06-05.
4. ↑  «Karine Paronyanc,». *invaluable.com* (angļu). Skatīts: 2020-06-05.
5. ↑  «Karine Paronyanc» (angļu). Arhivēts no oriģināla, laiks: 2021-10-01. Skatīts: 2021-10-01.
6. ↑  «Karinē Paranjanca - Remaksla.lv». *remaksla.vidzemesdruka.lv*. Arhivēts no oriģināla, laiks: 2020-06-05. Skatīts: 2020-06-05.
7. ↑  «Karine Paronyanc» (angļu). Arhivēts no oriģināla, laiks: 2021-10-01. Skatīts: 2021-10-01.
8. ↑  «Karinē Paronjanca izstādē aktualizē pēdējā laikā saasinājušos jautājumus». *lr1.lsm.lv*. Skatīts: 2022-07-02.
9. 1 2  Prese. «Latvijas Zinātņu akadēmijā - Karinē Paronjancas darbu izstāde "Urbānā filozofija"». *www.lza.lv* (lv-lv). Skatīts: 2022-07-02.
10. ↑  «Tas ir snobisms – aiziet no skaistā. Saruna ar mākslinieci Karinē Paronjancu». *www.lsm.lv* (latviešu). Skatīts: 2021-10-01.
11. ↑  «Karine Paronyanc» (angļu). Skatīts: 2021-10-01.

Ārējās saites
-------------

* Mājaslapa
* *Instagram* profils
* 

* *Facebook* profils